
ΕΦΝΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

7 ΟΚΤΩΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 20.988,25 τ.μ. στη θέση «Βελλή» 
στα όρια περιφέρειας κοινοτήτων Πλατύστομου και Αρχανίου Ν. 
Φθιώτιδος . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Καλλιθέας 
(Ν. Αττικής). 2 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Αμα¬ 
ρουσίου (Ν. Αττικής). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2338 (1) 

Κήρυξη αναδασωτέας έκτασης 20.988,25 τ.μ. στη θέση «Βελλή» στα 
όρια περιφέρειας κοινοτήτων Πλατύστομου και Αρχανίου Ν. Φθιώτι¬ 
δος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/ 


8.7.80, β) 182447/3049/24.9.80. 

5. Την αριθμ. 3190/1.9.92 πρόταση του δασαρχείου Σπερχειάδος 
με την οποία προτείνεται η κήρυξη της έκτασης που αναφέρεται στο 
θέμα ως αναδασωτέας. 

6. Την 22961/85 απόφαση του Νομάρχη Φθιώτιδος «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλάστησης που καταστράφηκε από παράνομη εκχέρσωση το β' δε¬ 
καπενθήμερο Ιανουάριου 1992 και θα επιτευχθεί με φυσική αναγέννηση 
και τη διατήρηση του χαρακτήρος της δασικής έκτασης, ώστε να απο¬ 
κλεισθεί η διάθεση αυτής για άλλο σκοπό τη δημόσια δασική έκταση εμ- 
βαδού είκοσι χιλιάδων εννεακοσίων ογδόντα οκτώ τετρ. μέτρων και εί¬ 
κοσι πέντε εκατοστών (20.988,25 τ.μ.), που βρίσκεται στη θέση 
«Βελλή» στα όρια περιφέρειας κοινοτήτων Πλατύστομου & Αρχανίου 

και προσδιορίζεται από τα στοιχεία Τμήμα Α (Α.1,2,3,4,5,.21,- 

22Α) εμβαδού 4.447,25 τ.μ. και Τμήμα Β(Α1,2,3,4,5,.18,19Α) 

εμβαδού 16.541 τ.μ. και έχει όρια: 

Τμήμα Α' 

Ανατολικά: Με δημόσια δασική έκταση πρίνου. 

Δυτικά: Με δασ. δρόμο και δημόσια δασική έκταση. 

Βόρεια: Με δημόσια δασική έκταση πρίνου. 

Νότια: Με δημόσια δασική έκταση και τμήμα δασ. δρόμου. 

Τμήμα Β' 

Ανατολικά: Με γεωργική έκταση και δημόσιο δάσος πρίνου. 

Δυτικά: Με δασ. δρόμο και γεωργική έκταση. 

Βόρεια: Με δασικό δρόμο και δημόσιο δάσος πρίνου. 

Νότια: Με γεωργική καλλιεργούμενη έκταση, όπως φαίνεται στο συ¬ 
νημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 7 Σεπτεμβρίου 1992 
Με εντολή Νομάρχη 
Ο Δ/ντής Δασών 
ΔΗΜ. ΤΣΟΤΤΣΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Καλλιθέας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν· 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ’ 592). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154), 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ') του ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Τις από 19.12.89, 30.7.90, 31.10.90, 28.1.92 αιτήσεις της 
Βασιλικής Τσοκανή - Ξνλά. 

7. Την υπ’ αριθ. 16018/1992 πράξη συναίνεσης ενώπιον της Συμ¬ 
βολαιογράφου Αθηνών Σοφίας Κούσουλα - Παναγάκη των Βασιλικής 
Τσοκανή - Ξυλά και Αντωνίου Μιχαήλ Ξυλά της πρώτης ενεργούσης δι’ 
εαυτήν ατομικώς αφενός και δια λογαριασμόν του ανηλίκου υιού της 
Χρήστου Αντωνίου Ξυλά αφετέρου, του δε δευτέρου δια λογαριασμό του 
προαναφερθέντος ανηλίκου υιού του Χρήστου Αντωνίου Ξυλά εχόντων 
αμφότεροι την γονική μέριμνα αυτού και οι οποίοι τυγχάνουν αποκλει¬ 
στικοί κύριοι του περιγραφομένου στο άρθρο 1 του παρόντος ακινήτου. 

8. Την 264/30.4.1992 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 30774/2.7.92 απόφαση του Υφυπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

"Αρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 


νομένου), που βρίσκεται εντός του ρυμοτομικού σχεδίου του δήμου Καλ¬ 
λιθέας και επί των οδών Δοϊράνης και Ματζαγριωτάκη 8 και έχει χαρα- 
κτηρισθεί ως διατηρητέο με την 14526/679/17.2.87 (ΦΕΚ 172/Δ/ 
87) απόφαση του Υπουργού Περιβάλλοντος, Χωροταξίας και Δημο¬ 
σίων Έργων και του οποίου την αποκλειστική κυριότητα έχουν οι ανω¬ 
τέρω συναινούντες στην μεταφορά του συντελεστή δόμησης Βασιλική 
Τσοκανή-Ξυλά και Χρήστος Αντωνίου Ξυλάς, το δε δικαίωμα μεταφο¬ 
ράς συντελεστή δόμησης έχει αποκλειστικά η Βασιλική Τσοκανή - Ξυλά, 
όπως το βαρυνόμενο ακίνητο φαίνεται με τα στοιχεία Α Β Γ Δ Α στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
79689/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 430,56 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,75 (έμμεσος). 

δ. Δομήσιμη επιφάνεια που αντιστοιχεί σ’ αυτό είναι: 1184,87 τ.μ. 

ε. Δομημένη επιφάνεια: 414,10 τ.μ. 
στ. Επιφάνεια για την οποία έχει ήδη εγκριθεί μεταφορά συντελεστή δό¬ 
μησης: 619,24 τ.μ. 

ζ. Μεταφερόμενη δομήσιμη επιφάνεια: 151,53 τ.μ. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Βασιλικής Τσοκανή - Ξυλά για εμβαδόν 151,53 τ.μ. από 
ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έρ¬ 
γων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Μ · 

Αθήνα, 12 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 3 ) 

Έγκριση πραγματοποίησης μεταφοράς συντελεστή δόμησης σι ακίνητο 

που βρίσκεται εντός του ρυμοτομικού σχεδίου Δήμου Αμαρουσίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π. δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α’ 138), όπως τροποποιήθηκε με το από 19.6.1987 π. δ/γμα 
(Δ’ 592). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154), 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διοετάξεις του άρθρου 23 παρ. 1 (εδ. ιδ') του ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 34838/18.10.1991 αίτηση του Προκόπη Κόκκινη. 

7. Την 34915/21.10.1991 αίτηση της Αιμιλίας Μπλούνα. 

8. Την 93/1992 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Την 32620/18.3.92 απόφαση του Υφυπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 π. δ/γμα (Δ' 
252), από το βαρυνόμενο ακίνητο, που βρίσκεται εντός του ρυμοτομι¬ 
κού σχεδίου Δήμου Κηφισιάς (Ν. Αττικής) και επί της Λεωφ. Κηφισίας 
και Δεληγιάννη αριθ. 28 για το οποίο έχουν εκδοθεί οι 2443/1991 και 
2524/1991 σχε«κοί τίτλοι δικαιώματος μεταφοράς συντελεστή δόμη¬ 
σης, στο όνομα Νικολάου - Διομήδη Πετσάλη - Διομήδη, Μαρίνας - 
'Εμίλυ Πετσάλη - Διομήδη και Αλεξίας - Ιζόλδης Πετσάλη - Διομήδη σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου Δήμου Αμαρουσίου (Ν. Αττικής) και επί της οδού Πατριάρχου Γρη- 


γορίου Ε* αριθ. 20 φερόμενο ως ιδιοκτησία Προκόπη Κόκκινη όπως το 
ωφελούμενο ακίνητο φαίνεται με στοιχεία Α, Β, Γ, Δ, Α στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
74160/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύνται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 174,64 τ.μ., που αντιστοιχεί σε 12,23 
τ.μ. (από ισόγειο) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 922,28 τ.μ. 

β. Ποσοστό κάλυψης: 40%. 

γ. Συντελεστής δόμησης: 1,39. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 74160/1992 πράξη του και που αντίτυπό του σε φωτοσμίκρυνση 
δήμοσιεύεται με το παρόν διάταγμα. 

Άρθρο 2 

Ακυρώνονται οι 2443/1991 και 2524/1991 ονομαστικοί τίτλοι δι¬ 
καιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έρ¬ 
γων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 
































































